35. ΑΠΟΦΑΣΗ ΑΝΑΠΛ. ΥΠΟΥΡΓΟΥ ΕΘΝΙΚΗΣ ΑΜΥΝΑΣ Αριθ.Φ.416/32/187508/Σ.3918  της 16 Αυγ./6 Σεπτ. 1990 (ΦΕΚ Β΄ 571) Διαδικασία εντάξεως Οπλιτών Πενταετούς Υποχρεώσεως στο Θεσμό των Εθελοντών Μακράς Θητείας. ΄Εχοντας υπόψη: α)Το Νόμ. 1513/1985 «Οπλίτες του Στρατού Ξηράς με πεντετή υποχρέωση και άλλες διατάξεις» (ΦΕΚ 12/8.5.85 (τ. Α΄) Σελ. 1216,06(η) Τεύχος 1389 Σελ. 92 β)Το άρθρ. 13 του Νόμ. 1848/1989 «Προέλευση των μονίμων αξιωματικών του οικονομικού και Στρατολογικού Σώματος των Ενόπλων Δυνάμεων και άλλες διατάξεις» ΦΕΚ 112/8.5.1989 (τ. Α΄) γ)Την με αριθ. Πρωτ. Υ1019/20.4.90 Απόφαση Πρωθυπουργού «Καθορισμός Αρμοδιοτήτων Αναπληρωτή Υπουργού Εθνικής Αμύνης Αλεξάνδρου Παπαδόγγονα» ΦΕΚ 268/20.4.90 (τ.Β΄), αποφασίζουμε: Παραμονή στο Στρατό Ξηράς Άρθρ.1.-1.Οι Οπλίτες Πενταετούς Υποχρεώσεως του Νόμ. 1513/1985 ένα (1) μήνα πριν τη συμπλήρωση της πενταετίας, εφόσον επιθυμούν να παραμείνουν στο Στρατό Ξηράς ως Εθελοντές Μακράς Θητείας (ΕΜΘ) του Νόμ. 1848/1989, πρέπει να υποβάλουν στη Μονάδα που υπηρετούν την σχετική αίτηση παραμονής. 2.Οι Μονάδες υποβάλουν τις αιτήσεις στην αρμοδία Διεύθυνση του ΓΕΣ και μαζί επισυνάπτουν: α)Πλήρες Αντίγραφο Φύλλου Μητρώου. β)Πρόταση του έχοντος το δικαίωμα συντάξεως Εκθέσεως ικανότητας ή Σημειώματος Αποδόσεως περί των ουσιαστικών προσόντων και της εν γένει καταλληλότητος του αιτούντος την παραμονή του στο Στρατό Ξηράς. γ)Το Βιβλιάριο Μητρώου και Ποιότητος ΟΠΥ (υποδ. 1ου ΕΓ/73/1985). δ)Το Ατομικό Δελτίο Υγείας (υποδ. 1ου ΕΓ/63/1968). 3.Όσοι δεν υποβάλουν την σχετική αίτηση εντός της καθοριζομένης εκάστοτε προθεσμίας ή την υποβάλουν εκπρόθεσμα αναφέρονται στο ΓΕΣ/1ο ΕΓ/4/3 και αρμόδια Διεύθυνση /ΓΕΣ εντός 5 ημερών από την λήξη της προθεσμίας και απολύονται σύμφωνα με τις ισχύουσες διατάξεις. 4.Οσοι υποβάλουν αίτηση παραμονής εμπρόθεσμα, παραμένουν στις τάξεις του Στρατού και κρίνονται από το αρμόδιο Συμβούλιο Κρίσεων του άρθρ. 4 της Φ.416/19.311173/Σ.2007/10.5.85. Απόφασης ΥΕΘΑ/ΓΕΣ/1ο ΕΓ/4/3. Διαδικασία κατά την διενέργεια  των κρίσεων για την ένταξη στο θεσμό  των Εθελοντών Μακράς Θητείας Άρθρ.2.-1.Προ της συνόδου του συμβουλίου ο Γραμματέας κοινοποιεί στον Πρόεδρο και τα Μέλη ονομαστικούς πίνακες των υπό ένταξη Οπλιτών Πενταετούς Υποχρεώσεως. 2.Κατά την συνεδρίαση οι εισηγητές θέτουν υπόψη του Συμβουλίου τα λεπτομερή στοιχεία για τον κάθε κρινόμενο… Το Συμβούλιο λαμβάνει υπόψη όλα τα στοιχεία του ατομικού του φακέλλου, εκτιμά ταύτα και αποφασίζει τελικώς με βάση και την προσωπική αντίληψη των μελών του περί του κρινομένου δια φανεράς ψηφοφορίας. 36.Ξ.α.34-35 Μόνιμοι και Εθελοντές Οπλίτες και Ανθυπασπιστές 3.Για κάθε συνεδρίαση τηρούνται από τον Γραμματέα πρακτικά στα οποία καταχωρίζεται η απόφαση του Συμβουλίου για κάθε κρινόμενο. Σε περίπτωση δυσμενούς κρίσεως, πρέπει να εκτίθενται συνοπτικά στα πρακτικά οι λόγοι της κρίσεως αυτής δι’ αναφοράς σε συγκεκριμένα γεγονότα.     4.Οι δυνατές περιπτώσεις κρίσεως είναι: α)Κατάλληλος. β)Ακατάλληλος. 5.Οι κρινόμενοι ακατάλληλοι απολύονται και δεν έχουν δικαίωμα προσφυγής για επανάκριση. 6.Το Συμβούλιο με βάση τα παραπάνω συντάσσει καθ’ Όπλο ή Σώμα τους παρακάτω πίνακες που υπογράφονται από τον Πρόεδρο και τα Μέλη. α)Πίνακες καταλλήλων. β)Πίνακες Ακαταλλήλων. Οι πίνακες κυρώνονται από τον ΒΥ/ΓΕΣ εντός μηνός από του πέρατος των εργασιών του Συμβουλίου, της κυρώσεως, μη δημοσιευομένης στην Εφημερίδα της Κυβερνήσεως και ισχύουν από τότε που κυρώθηκαν. 7.Το ΓΕΣ/1ο ΕΓ/4/3 με βάση τους πίνακες καταλλήλων ΟΠΥ, εισηγείται στον Αναπληρωτή Υπουργό Εθνικής Αμύνης την ένταξη τούτων στο θεσμό των Εθελοντών Μακράς Θητείας Άρθρ.3.-Ισχύς της παρούσης από τη δημιοσίευσή της στην Εφημερίδα της Κυβερνήσεως.